สาวช็อกเห็นศพส.อ. ใกล้จะแต่งงานกัน
เก๋งยางระเบิด-ลอยคว้าง ฟาดเสาไฟฟ้ายับคาซาก,สาวสุดช็อก นั่งรถโดยสารผ่านไปเห็นรถเก๋งแฟนหนุ่ม ส.อ. กรมวิทยาศาสตร์ทหารบก ซิ่งเสยเสาไฟฟ้าข้างทางพังยับ รีบลงไปดูเจอศพแฟนหนุ่มดับสยองคาซากรถถึงกับปล่อยโฮร่ำไห้ เผยเตรียมเข้าประตูวิวาห์กันอีก 3 เดือนข้างหน้า ไม่คิดว่าจะจากไปกะทันหันแบบนี้ ก่อนจบชีวิตขับรถออกจากบ้าน อ.โพธาราม จ.ราชบุรี ไปทำงานที่กรุงเทพฯ ตอนเช้ามืดตามปกติ คาดรถวิ่งด้วยความเร็วสูงเกิดยางระเบิดจนเสียหลักหมุนคว้างฟาดเสาไฟฟ้าอย่างจัง,อุบัติเหตุสยอง ส.อ.ซิ่งเก๋งยางระเบิดเสียหลักฟาดเสาไฟฟ้าเสียชีวิตคาซากรถรายนี้เปิดเผยเมื่อเวลา 05.45 น.วันที่ 8 มิ.ย. ร.ต.ท.ประดิษฐ์ คงเปรม พนักงานสอบสวน สภ.โพธาราม จ.ราชบุรี ได้รับแจ้งว่ามีอุบัติเหตุรถเก๋งชนเสาไฟฟ้าริมถนนสายบางแพ-โพธาราม ตรงข้ามร้านน้องยุ้ยหมูกะทะ หมู่ 9 ต.บ้านเลือก อ.โพธาราม มีผู้เสียชีวิตติดอยู่ในรถ จึงนำกำลังตำรวจพร้อมแพทย์เวร รพ.โพธาราม และเจ้าหน้าที่มูลนิธิสว่างราชบุรี ไปตรวจสอบ,ที่เกิดเหตุพบซากรถเก๋งมิตซูบิชิแลนเซอร์ สีขาว ทะเบียน กจ 8477 ราชบุรี สภาพพังยับเป็นเศษเหล็ก ตัวถังรถงอพับติดคาอยู่กับโคนเสาไฟฟ้าที่หักเอียงและมีกระแสไฟรั่วอยู่ จึงประสานเจ้าหน้าที่การไฟฟ้าตัดกระแสไฟ ก่อนตรวจสอบภายในรถ ที่เบาะนั่งคนขับพบศพ ส.อ.วัชรภูมิ เผือกนิ่ม อายุ 26 ปี ทหารสังกัดกรมวิทยาศาสตร์ทหารบก กทม. อยู่บ้านเลขที่ 6/2 หมู่ 1 ต.ชำแระ อ.โพธาราม สวมเสื้อยืดสีเขียวขี้ม้า นุ่งกางเกงขาสั้นสีดำ สภาพศพแหลกเหลว ถูกอัดก๊อบปี้คาซากรถ เจ้าหน้าที่ต้องใช้เครื่องตัดถ่างงัดรถนำศพออกมาอย่างทุลักทุเล,ระหว่างนั้นได้มี น.ส.สิริชาติ สุขเจริญ อายุ 24 ปี แฟนสาวของผู้ตาย นั่งรถเมล์ประจำทางผ่านมาพอดี ลงมาดูที่เกิดเหตุเมื่อเห็นศพแฟนหนุ่มถึงกับปล่อยโฮร่ำไห้ พร้อมเผยทั้งน้ำตาว่า ส.อ.วัชรภูมิ แฟนหนุ่มขับรถออกจากบ้านใน อ.โพธาราม ไปทำงานที่กรมวิทยาศาสตร์ทหารบก กรุงเทพฯทุกวัน ปกติจะโทรศัพท์พูดคุยสอบถามการเดินทางกันเป็นประจำ แต่เมื่อเช้าโทร.ไปหา ไม่รับสายก็รู้สึกแปลกใจ แต่ไม่ได้คิดอะไรมาก ตนก็ออกจากบ้านขึ้นรถโดยสารไปทำงานตามปกติ ระหว่างทางนั่งรถผ่านเห็นข้างหน้ามีอุบัติเหตุรถเก๋งชนเสาไฟฟ้า หันไปมองทะเบียนรถก็ต้องตกใจแทบช็อกเมื่อจำได้ว่าเป็นรถเก๋งของแฟนหนุ่ม รีบลงไปดูก็พบว่าแฟนหนุ่มเสียชีวิตแล้ว รู้สึกช็อกและเสียใจมากเพราะอีก 3 เดือนข้างหน้าวางแผนจะเข้าพิธีแต่งงานกันแล้ว ไม่คิดว่าแฟนหนุ่มจะจากไปอย่างกะทันหันแบบนี้,จากการตรวจสอบบนพื้นถนนก่อนถึงจุดเกิดเหตุพบรอยกระทะล้อรถครูดไปกับถนนและรอยเบรกเป็นทางยาวกว่า 100 เมตร เบื้องต้นสันนิษฐานว่า ผู้ตายขับรถมาด้วยความเร็วสูงแล้วยางล้อหน้าฝั่งขวาเกิดระเบิดทำให้ประคองรถไม่อยู่จนเสียหลักหมุนคว้างฟาดกับเสาไฟฟ้าข้างทางอย่างจังจนเสียชีวิตสยองดังกล่าว
สาวสุดช็อก นั่งรถโดยสารผ่านไปเห็นรถเก๋งแฟนหนุ่ม ส.อ. กรมวิทยาศาสตร์ทหารบก ซิ่งเสยเสาไฟฟ้าข้างทางพังยับ รีบลงไปดูเจอศพแฟนหนุ่มดับสยองคาซากรถถึงกับปล่อยโฮร่ำไห้ เผยเตรียมเข้าประตูวิวาห์กันอีก 3 เดือนข้างหน้า ไม่คิดว่าจะจากไป
ข่าวหน้า1,ข่าว,ข่าวรถยางระเบิด,ชนเสาไฟฟ้า,วัชรภูมิ เผือกนิ่ม,โพธาราม,ราชบุรี,เตรียมแต่งงาน,สิริชาติ สุขเจริญ,รถเก๋งชนเสาไฟฟ้า,ข่าวไทยรัฐ